Amerikietiška tragedija

**Amerikietiška tragedija** – 1981 m. Lietuvos kino studijoje TSRS Centrinės televizijos užsakymu sukurtas keturių serijų meninis filmas – Teodoro Dreizerio to paties pavadinimo romano ekranizacija. Drama. Filmo trukmė – 353 min. Pirmas tokios didelės apimties LKS darbas, įtvirtinęs studiją kaip užsienietiškos tematikos filmų lyderę TSRS.

## Apie filmą
„*Ekrane išvengta gelžbetoninio antiamerikonizmo, tokio dažno sovietinėse 9-to dešimtmečio juostose, viskas suvesta į universalią nepatyrusio jaunimo jausmų dramą*“ (kino kritikas Saulius Macaitis).

## Siužetas
Klaidas Grifitsas – gatvės pamokslininko, griežtai ir religingai auklėjančio savo vaikus, sūnus. Jis įsitaiso dirbti pasiuntiniu viešbutyje, kur nauji draugai pratina jį prie alkoholio ir prostitučių. Automobilio, kuriuo su draugais važiavo Klaidas, vairuotojas numuša vaiką. Klaidas turi slapstytis nuo policijos. Čikagoje jis sutinka savo dėdę – turtingą fabriko savininką, kuris seniai nepalaiko ryšių su Klaido šeima. Dėdė pasiūlo Klaidui nedideles pareigas fabrike, kur jis susipažįsta su Roberta Olden. Tarp jų užsimezga meilės romanas. Siekdamas būti aukštuomenės nariu, Klaidas užmezga naudingas pažintis, tačiau jam trukdo nėščia Roberta. Klaidas ryžtasi žmogžudystei…

## Kūrybinė grupė
* Scenarijaus autorius – Pranas Morkus
* Režisierius statytojas – Marijonas Giedrys
* Kompozitorius – Laimis Vilkončius
* Operatorius statytojas – Algimantas Mockus
* Montažo režisierė – Ariadna Gruodienė
* Dailininkas statytojas – Algimantas Šiugžda
* Garso operatorius – Petras Lipeika
* Kostiumų dailininkas – Linas Kriščiūnas.

## Vaidina
* Gediminas Storpirštis – *Klaidas Grifitsas*
* Anna Aleksachina – *Sondra Finčli*
* Aida Zara – *Roberta Olden*
* Regimantas Adomaitis – *Meisonas Orvilas, prokuroras*
* Algirdas Šemeškevičius – *Fredas Heitas, tardytojas*
* Rimantas Siparis – *Semiuelis Grifitsas, Klaido dėdė*
* Rūta Staliliūnaitė – *Elizabetė Grifits, jo žmona*
* Arūnas Storpirštis – *Gilbertas Grifitsas, jų sūnus*
* Henrikas Kurauskas – *Eisis Grifitsas, Klaido tėvas*
* Eugenija Pleškytė – *jo žmona*
* Edgaras Liepiņšas – *Taitusas Oldenas, Robertos tėvas*
* Antra Liedskalniņia – *jo žmona*
* Algimantas Masiulis – *advokatas Džefersonas*
* Aleksas Burnickas – *Smilis*
* Edita Sagatauskaitė – *Džilė*
* Remigijus Sabulis – *Erlas*
* Timofejus Spivakas – *advokatas Belnepas*
* Voldemaras Chlebinskas – *Parkeris*
* Vytautas Šapranauskas – *Tobis*
* Andrius Šiuša – *administratorius*
* Adolfas Večerskis – *pasiuntinių viršininkas*
* Nijolė Oželytė – *Bertina*
* Jonas Biržys – *barmenas*
* Algimantas Mockus – *lordas*
* Kristina Andrejauskaitė – *mis Sanders, Orvelo sekretorė*
* Algimantas Mažuolis – *šerifo padėjėjas*
* Algimantas Bružas – *ponas Finčlis, Sondros tėvas*
* Lilija Mulevičiūtė – *misis Finčli*
* Vladas Bagdonas – *reporteris*
* Antanas Gabrėnas – *teisėjas*.

Taip pat Edmundas Mikulskis, Rimvydas Muzikevičius, V. Rusteikaitė, Arūnas Smailys, Henrikas Mikalauskas, Rimantas Bagdzevičius, E. Bernotėnaitė, Bronė Braškytė, R. Daunoravičiūtė, Romanas Milašius, Vidas Petkevičius, Vladas Radvilavičius, Irena Žitkutė, Arvydas Bagdonas, Galina Dauguvietytė, Apolonija Paludnevičiūtė, Linas Paugis, Antanas Pikelis, V. Radužis, Vilija Ramanauskaitė, J. Račkienė, Antanas Seikalis, E. Tarakevičiūtė, Gintaras Mikalauskas, Arvydas Dapšys, D. Vancevičiūtė, Algirdas Zalanskas, Algirdas Vrubliauskas, Algirdas Pintukas, Vladas Sipaitis, Gerardas Žalėnas, Egidijus Paulauskas, Vytautas Petruškevičius, Rasa Kirkilionytė, Povilas Saudargas, Algimantas Mockus, Saulius Balandis, Algimantas Kundelis, Rimantas Gučas, Sakalas Uždavinys.

## Apdovanojimai
1981 m. – IX sąjunginio televizijos filmų festivalio Jerevane diplomas „Už kūrybinius ieškojimus ir profesinį meistriškumą“.

## Nuorodos
* Filmo ištraukos 

## Šaltiniai